ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind constatarea apartenenței la domeniul public al municipiului Lugoj și actualizarea suprafeței terenului situat în extravilan, înscris în C.F. nr. 405256 Lugoj,**

**nr.** **cadastral DE 298**

Consiliul Local al Municipiului Lugoj;

Având în vedere referatul nr. 16/80735/(RU)80736 din 19.08.2024 al Viceprimarului Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 149 din 19.08.2024 privind constatarea apartenenței la domeniul public al municipiului Lugoj și actualizarea suprafeței terenului situat în extravilan, înscris în C.F. nr. 405256 Lugoj, nr. cadastral DE 298;

Luând în considerare raportul de specialitate nr. 16/81866/(RU)81867 din 22.08.2024 întocmit de Direcția urbanism-mediu – Compartimentul cadastru;

Luând în considerare avizul nr. 89 din 27.08.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Ținând cont de referatul Direcției urbanism-mediu – Compartimentul cadastru nr. 16/80567/(RU)80568 din 19.08.2024;

Luând în considerare documentația tehnică pentru actualizarea suprafeței imobilului înscris în C.F. nr. 405256 Lugoj, nr. cadastral DE 298, întocmită de PILOT CAD S.R.L., înregistrată în evidențele instituției noastre sub nr. 16/48038/(RU)48128/A3 din 14.05.2024;

Ținând cont de faptul că terenul a cărui actualizare se cere, înscris în C.F. nr. 405256 Lugoj, nr. cadastral DE 298, aparține domeniului public al Municipiului Lugoj, fiind situat în extravilanul Municipiului Lugoj, județul Timiș;

În conformitate cu art. 4 alin. (2)-(4) și art. 5 alin. (1) din Legea nr. 18/1991 privind fondul funciar, republicată, cu modificările și completările ulterioare;

Având în vedere art. 5 lit. c) și art. 8 din O.G. nr. 43/1997 privind regimul drumurilor, republicată, cu modificările și completările ulterioare;

Luând în considerare art. 1 alin. (4)-(6), art. 24 alin. (1) și (3), art. 27 alin. (1), art. 28 alin. (6) și art. 41 alin. (5) din Legea nr. 7/1996 a cadastrului și publicității imobiliare, republicată, cu modificările și completările ulterioare;

Văzând prevederile art. 18 lit. a), art. 67 alin. (1) și art. 153 alin. (4) dinRegulamentul de recepţie şi înscriere în evidenţele de cadastru şi carte funciară, aprobat prin Ordinul nr. 600 din 2023 al directorului general al Agenției Naționale de Cadastru și Publicitate Imobiliară;

Având în vedere dispozițiile art. 554 alin. (1), art. 557 alin. (2)-(4) și art. 888 din Legea nr. 287/2009 privind Codul civil, republicată, cu modificările și completările ulterioare;

În conformitate cu art. 87 alin. (5), art. 129 alin. (2) lit. c), alin. (6) lit. c), art. 136, art. 139 alin. (3) lit. g), art. 286 alin. (4) și art. 287 lit. b) din Ordonanța de urgență nr. 57/2019 privind Codul administrativ, cu modificările și completările ulterioare;

În temeiul dispozițiilor art. 196 alin. (1) lit. a) și art. 243 alin. (1) lit. a) din Ordonanța de urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** - Se însuşeşte documentația tehnică pentru actualizarea suprafeței imobilului înscris în C.F. nr. 405256 Lugoj, nr. cadastral DE 298, întocmită de PILOT CAD S.R.L., anexă la prezenta hotărâre.

**Art.2. -** Se constată apartenența la domeniul public al municipiului Lugoj a imobilului-teren,înscris în C.F. nr. 405256 Lugoj, nr. cadastral DE 298, situat în extravilanul Municipiului Lugoj.

**Art.3.** - Se exprimă acordul pentru diminuarea suprafeţei de teren, situată în extravilanul Municipiului Lugoj, înscrisă în C.F. nr. 405256 Lugoj, nr. cadastral DE 298, de la suprafața de 735 m.p., la suprafața reală de 677 m.p., rezultată în urma măsurătorilor.

**Art.4.** - Îndeplinirea prevederilor prezentei hotărâri se încredinţează Direcției urbanism-mediu şi Direcţiei management financiar.

**Art.5. -** Prezenta hotărâre se comunică:

* Instituţiei Prefectului, Judeţul Timiş;
* Primarului Municipiului Lugoj;
* Direcţiei juridice;
* Direcţiei management financiar;
* Direcției urbanism-mediu;
* Compartimentului cadastru;
* Comisiei pentru întocmirea și actualizarea inventarului bunurilor care alcătuiesc domeniul public al municipiului Lugoj;
* Biroului de Cadastru şi Publicitate Imobiliară;
* S.C. PILOT CAD S.R.L.;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 141 din 29.08.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 18 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |